Eda-Ines Etti - Vikipeedia, vaba entsüklopeedia

# Eda-Ines Etti

###

Ines 2006 aasta. Go Live'il

Eda-Ines Etti, artistinimega Ines (sündis 26. mail 1981 Haapsalus) on eesti laulja ja telesaatejuht.

## [redigeeri] Elulugu

Ines sündis 1981. aastal Haapsalus ema Tiina ja isa Avo perekonda, kuhu lisaks kuuluvad vend Ivo ja poolõde Kristel. Paar aastat hiljem kolis pere elama Väike-Maarjasse, kus Ines hakkas osa võtma kohalikelt lauluvõistlustelt, saavutades tihti auhinnalisi kohti.

Eda-Ines on lõpetanud Väike-Maarja gümnaasiumi ja lisaks Rakvere muusikakooli klaveri erialal.

## [redigeeri] Muusikaline karjäär

Ines 2006. aasta Go Live'il

Inese muusikaline karjäär algas pärast osalemist laulukonkursil "Kaks takti ette", mil lauljatar Maiken teda 2 QS Productioni projekti Class Act soovitas ning koos salvestati 2 lugu, millest esimene "Lift Me Higher" suhteliselt edukaks osutus.

Seejärel alustas Ines soolokarjääri, salvestades 2 QS Productsioniga lood "One & Only" ja "Illusion of the Happiness".

Pärast 2000. aasta Eurovisioonil esinemist, müüdi Inese siglit "Once in a Lifetime" ka rahvusvahelisel turul ja Ines esines mitmel pool Euroopat. Sama aasta lõpus ilmus ka Inese esimene album "Here for Your Love".

2004. aasta detsembris anti Bulldozer Recordsi poolt koostöös Downtown stuudioga välja Inese teine album "15 magamata ööd", kus tegid kaastööd Hendrik Sal-Saller, Fred Krieger, Arian Levin ning Johannes Lõhmus. Samal aastal osales ta koos Ines Aruga Vanalinnastuudio Supiteatri lavastuses "Ines ja Ines"

Aasta 2005 jõulude paiku andis Bulldozer Records välja Inese kolmanda plaadi "Uus päev", mille 10 loo hulgas on ka Eesti Eurolaul 2006 teiseks tulnud ballaad "Iseendale". Sama aasta sügisel osales ta ka muusikalis "Tuhkatriinu", mängides Haldja-Ristiema.

2006. aasta suvel osales Ines koos Anne Veski ja Ita Everiga tuuril "Kolme lillekese juubel".

## [redigeeri] Televisioon ja raadio

Ines on lisaks muusikaliele tegevusele juhtinud edukalt telesaateid "Guinnessi rekordid" ja "Usu või ära usu!" , erinevaid laste laulusaateid ning osalenud teleseriaalis "Õpetajate tuba". Samuti on Ines osalenud raadiotöös, olles Raadio 2e hommikusaatejuht.

## [redigeeri] Saavutused

1998. aastal pääses Ines laulusaate Laurukarussell televooru.

Aastal 1999 saavutas ta noorte lauljate konkursil "Kaks takti ette" teise koha.

Aastal 2000 võitis Eda-Ines Etti lauluga "Once in a Lifetime" Eesti Eurovisiooni lauluvõistluse eelvooru. Eurovisooni lõppvõistlusel Stockholmis saavutas ta selle lauluga neljanda koha.

2006. aasta Eurovisiooni lauluvõistluse Eesti eelvoorus osales ta enda ja venna Ivo Etti loodud ballaadiga "Iseendale". Laul saavutas teise koha ja Eurovisiooni lõppvõistlusele ei pääsenud.

## [redigeeri] Disograafia

### [redigeeri] Albumid

- 2000 "Here for Your Love"
- 2004 "15 magamata ööd"
- 2005 "Uus päev"

### [redigeeri] Singlid

- "Once In A Lifetime" (2000)
- "Highway To Nowhere" (2002)

## [redigeeri] Tunnustused

- 2000: Parim raadiolugu ja tantsulugu "Once in a Lifetime"
- 2000: Eesti parim naisartist

## [redigeeri] Eraelu

Ines on olnud suhtes laulja Tanel Padariga ning hetkel on tema väljavalituks USAs elav vabakutseline kunstnik Martin Saar.

## [redigeeri] Välislingid

Inesweb

Välja otsitud andmebaasist "http://et.wikipedia.org../../../e/d/a/Eda-Ines_Etti_ed8d.html"

Kategooriad: Eesti lauljad | Sündinud 1981 | Eurovisioonil osalejad

##### Views

- Artikkel
- Arutelu
- Viimane redaktsioon

##### Otsi

##### Teised keeled

- Deutsch
- English
- Scots
- Nederlands